تورکیه خاریجی ایشلر ناظیری مولود چاووش اوغلو،تورکیه'نین، آمریکا ایله اولان موناسیبت‌لرینی 20 نوامبردا باشکند واشینگتوندا آمریکا خاریجی ایشلر ناظیری مایک پومپئو ایله دگرلندیره'جکلرینی دئییب.
مولود چاووش اوغلو، نیویورک‌داکی بیرلشمیش میللت‌لر (بمت) مدنیتلر ایتیفاقی 8-جی قلوبال فوروموندا ایشتیراک ائتمک اوچون آمریکایا گئدیب.
چاووش اوغلو، نیویورکدا تماس‌لاری قاپسامیندا، تورکیه'نین نیوورک باش کونسوللوغوندا، تورک جمعیتی‌نین نماینده‌لری ایله بیر آرایا گلدی.
بورادا آمریکا ایله موناسیبت‌لری قیمتلن‌دیرن چاووش اوغلو،
بیزیم موناسیبت‌لریمیزی بحرانی ائدن ایکی مسئله وار. بون‌لاردان بیر دنه‌سی آمریکانین سوریه'ده ترور تشکیلاتی ی.پگ./ پ.ک.ک-یا دستک وئرمه‌سی. عینی تشکیلات اولدوغونو بیلمه‌سینه و قبول ائتمه‌سینه باخمایا‌راق، بو ایش بیرلیگینی ده ضروری گؤرمه‌سی حقیقتن بؤیوک بیر ختا‌دیر. دئیه دانیشدی.
مونبیچ'ده اوزرینده راضیلاشیلمیش یول پلانی‌نین حیاتا کئچیرمه‌یه چالیشدیق‌لارینی، بیرگه کونترول گزی‌لرین باشلادیغینی، آنجاق بو یول پلانی‌نین ساده‌جه مونبیچ ایله محدود اولمادیغینی قئید ائدن چاووش اوغلو، فراتین شرقینده ی.پ.گ/پ.ک.ک-نین ایشغال ائتدیگی بؤلگه‌لرین ثابیتلشدیریلمه‌سی‌نین دا بو یول خریته‌سی‌نین بیر پارچاسی اولدوغونو سؤیله‌دی.
خاریجی ایشلر ناظیری،
ایکینجی بیر مسئله ده، 15 ژوئیه خائین کودتا تلاشی ائدن فتح الله'چی ترور تشکیلاتینا قارشی و بو ترور تشکیلاتی‌نین دستباشی فتح الله گولنه قارشی بیزیم وئردیغیمیز دوسیالارین و اعاده طلب‌لریمیزین بو گونه قدر یئرینه گلممه‌سی‌دیر. بو دا جیدی بیر گرگین‌لیک سببی اولموش‌دور. هر ایکی مسئله‌ده ده بیز تورکیه اولا‌راق یوزده یوز دئییل، یوزده مین حاقلیییق. دئدی.
خاریجی ایشلر ناظیری چاووش اوغلو،
سون زامان‌لار اف.بی.آی، آمریکادا بو الی قان‌لی ترور تشکیلاتی‌نین بورا‌داکی پوزونتولارینی آراشدیرماغا باشلاییب. آچیلان گئنیش سوروشدورمادا بو ترور تشکیلاتی‌نین موختلیف ایالت‌لرده آمریکا قانون‌لارینی نئجه پوزدوغونو، بانک‌لاری نئجه آلداتدیغینی، وئرگی آلوئرینی نئجه ائتدیگینی و کیم‌لری نئجه ایستیفاده ائتدیگینی گؤرمه‌یه باشلادی‌لار. ایفاده‌لرینی ایستیفاده ائتدی.
مدنیت‌لر اتفاقی 8-جی قلوبال فورومو، نیویورک'دا بیرلشمیشمیللیتر باش کاتیبی آنتونیو گوترئزین ائوصاحیب'لیغینده کئچیریله‌جک.
چاووش اوغلو، بورادا چیخیش ائده‌جک و گوترز ایله ده گؤروش کئچیره‌جک.
